paragraph_text: CSI: New York je jedna od CBS-ovih popularnih Crime Scene Investigation (CSI) serija. Kao i u ostalim CSI-evima, CSI: New York je kriminalističko dramska serija o timu forenzičkih znanstvenika, no ovaj put područje njihova djelovanja je New York. Uglavnom je snimana u SAD-u, pogotovo na području Los Angelesa (i naravno u New Yorku). Serija je prikazivana diljem svijeta. Tim istražuje misteriozna ubojstva, zavjere i pljačke. Svaka epizoda usredotočena je na dva slučaja. Kao i u ostalim CSI serijama autor i izvođač naslovne pjesme je hard rock grupa The Who, a ovaj puta pjesma je "Baba O'Riley". Emitiranje je započelo 22. rujna 2004. godine. Posljednja je od serija iz popularne trilogije CSI, nastala iz CSI: Las Vegas i CSI: Miami. U seriji glume Gary Sinise, Melina Kanakaredes, Carmine Giovinazzo, Anna Belknap, Robert Joy, A. J. Buckley, Hill Harper, Eddie Cahill, Vanessa Ferlito i Sela Ward. Posljednja epizoda emisije emitirana je 22. veljače 2013.